PMIndiaData/PMIndiaSum huggingface dataset:
గుజ‌రాత్ లో ప్ర‌ధాని ప‌ర్య‌ట‌న ముగింపు

గుజ‌రాత్ లో ప‌ర్య‌టించిన ప్ర‌ధాని…హ‌జిరాలోని ఆర్మౌర్డ్ సిస్ట‌మ్స్ కాంప్లెక్స్ ను దేశానికి అంకితం చేశారు. న‌వ్ సారిలో ఏర్పాటు చేయ‌నున్న క్యాన్సర్ ఆసుపత్రికి పునాది రాయి వేశారు. హ‌జిరాలో ఏర్పాటు చేసిన ఎల్ అండ్ టి వారి ఆర్మౌర్డ్ సిస్ట‌మ్స్ కాంప్లెక్స్ ను ప్ర‌ధాని శ్రీ న‌రేంద్ర మోదీ దేశానికి అంకితం చేశారు. కాంప్లెక్స్ ను సంద‌ర్శించిన ప్ర‌ధాని ఈ ప్రాజెక్టు వెన‌క వున్న వినూత్న స్ఫూర్తిని తెలుసుకోవ‌డానికి ఆస‌క్తి చూపారు. న‌వ్ సారిలో నిర్మించ‌నున్న క్యాన్స‌ర్ ఆసుపత్రికి పునాది రాయి వేశారు. క్యాన్స‌ర్ వ్యాధి చికిత్స‌, నివార‌ణ‌కు సంబంధించి స్థానికంగా వున్న ప్ర‌జ‌ల‌కు ఈ ఆసుప‌త్రి ఉప‌యోగ‌ప‌డుతుంది. ఈ కార్య‌క్ర‌మాల‌తో ప్ర‌ధాని గుజ‌రాత్ సంద‌ర్శ‌న ముగిసింది. ఆ త‌ర్వాత ఆయ‌న మూడు రోజుల ప‌ర్య‌ట‌న‌లో భాగంగా సిల్వ‌స్సా, ముంబాయిల‌కు వెళ్లారు. ఉజ్వ‌ల గుజ‌రాత్ స‌దస్సు నేప‌థ్యంలో ఎగ్జిబిష‌న్ కేంద్రంలో ఏర్పాటు చేసిన ప్ర‌తిష్టాత్మ‌క‌ అంత‌ర్జాతీయ వాణిజ్య ప్ర‌ద‌ర్శ‌న‌ను ప్ర‌ధాని శ్రీ న‌రేంద్ర మోదీ ప్రారంభించారు. త‌న మూడురోజుల ప‌ర్యట‌న‌లో భాగంగా ఆయ‌న ఈ కార్య‌క్ర‌మంలో పాల్గొన్నారు. అహమ్మ‌దాబాద్‌లో నిర్మించిన సూప‌ర్ స్పెషాలిటీ ప‌బ్లిక్ హాస్పిటల్‌ స‌ర్దార్ వ‌ల్ల‌భాయ్ ప‌టేల్ ఇనిస్టిట్యూట్ ఆఫ్ మెడిక‌ల్ సైన్సెస్ అండ్ రీసెర్చ్ ను ప్ర‌ధాని ప్రారంభించారు. ఈ సందర్భంగా మాట్లాడిన ఆయ‌న స‌బ్ కా సాథ్‌, స‌బ్ కా వికాస్ విధానాన్ని ప్ర‌స్తావించారు. అంద‌రికీ అవ‌కాశాలు క‌ల్పిస్తూ అభివృద్ధిని అందించే ఈ విధానంతో దేశం ముందుకు పోతుంద‌ని ఆకాంక్షించారు. స‌బ‌ర్మ‌తి న‌ది తీరాన ఏర్పాటు చేసిన అహమ్మ‌దాబాద్ షాపింగ్ ఫెస్టివ‌ల్ – 2019ని ప్ర‌ధాని ప్రారంభించారు. ఇది మ‌రొక ప్ర‌త్యేక ఆక‌ర్ష‌ణ‌గా నిల‌వ‌నున్న‌ది. ఈ సంద‌ర్భంగా మాట్లాడిన ఆయ‌న దేశ వ్యాప్తంగా వ్యాపార‌రంగంలో ఎలాంటి ఒడిదుడుకులు లేని వాతావ‌ర‌ణాన్ని క‌ల్పించ‌డానికిగాను త‌మ ప్ర‌భుత్వం నిరంత‌రం ప‌ని చేస్తోంద‌ని అన్నారు. ప్ర‌ధాని గుజ‌రాత్ ప‌ర్య‌ట‌న‌లో వుండ‌గానే రెండోరోజున మూడు రోజుల పాటు జ‌రిగే ఉజ్వ‌ల గుజ‌రాత్ స‌ద‌స్సు ప్రారంభ‌మైంది. గాంధీ న‌గ‌ర్ లోని మ‌హ‌త్మా మందిర్ ఎగ్జిబిష‌న్ కేంద్రంలో ఏర్పాటు చేసిన 9వ గుజ‌రాత్ స‌దస్సును ప్ర‌ధాని ప్రారంభించారు. ఈ సంద‌ర్భంగా ప్ర‌సంగించిన ప్ర‌ధాని భార‌త‌దేశంతో వ్యాపార వాణిజ్యాలు నిర్వ‌హించ‌డం ఎంతో గొప్ప అవ‌కాశ‌మ‌ని అన్నారు. ఈ సంద‌ర్భంగా ప్ర‌ధాని శ్రీ న‌రేంద్ర మోదీ ప‌లు దేశాల అధినేత‌ల‌తో ద్వైపాక్షిక చ‌ర్చ‌లు చేశారు. ఉజ్బెకిస్థాన్ అధ్య‌క్షులు శ్రీ షావ్ క‌త్ మిర్జియోయోవ్‌, చెక్ రిప‌బ్లిక్ ప్ర‌ధాని శ్రీ ఆంద్రెజ్ బాబిస్‌, మాల్టా ప్ర‌ధాని శ్రీ జోసెఫ్ మ‌స్క‌ట్‌, డెన్మార్క్ ప్ర‌ధాని శ్రీ లార్స్ లొక్కెల‌తో ప్ర‌ధాని శ్రీ న‌రేంద‌ర్ మోదీ ద్వైపాక్షిక చ‌ర్చ‌లు నిర్వ‌హించారు. వీటి త‌ర్వాత గాంధీన‌గ‌ర్ లోని దండి కుటీర్ లో 3 డి లేజ‌ర్ ప్రొజెక్ష‌న్ ప్ర‌ద‌ర్శ‌న జ‌రిగింది. ఉజ్వ‌ల గుజ‌రాత్ స‌ద‌స్సు సంద‌ర్భంగా ప‌లు వ్యాపార వాణిజ్య దిగ్గ‌జాలు పెట్టుబ‌డుల‌కు సంబంధించిన‌ అనేక ప్రాజెక్టుల‌ను ప్రారంభిస్తామ‌ని ప్ర‌క‌టించ‌డం జ‌రిగింది.
పర్యటన రంగంలో సహకారం కోసం భార‌తదేశం, ద‌క్షిణ ఆఫ్రికా ల మధ్య అవగాహనపూర్వక ఒప్పందం (ఎమ్ ఒయు) మంత్రిమండలి ఆమోదం

పర్యటన రంగంలో సహకారం కోసం భార‌తదేశం, ద‌క్షిణ ఆఫ్రికా ల మధ్య కుదిరిన ఒక అవగాహనపూర్వక ఒప్పందానికి (ఎమ్ ఒయు కు) మంత్రిమండలి ఎక్స్-పోస్ట్ ఫ్యాక్టో ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ ఎమ్ ఒ యు పై 2016 జులై 8 నాడు సంతకాలు జరిగాయి. ఎమ్ ఒ యు ప్ర‌ధాన ల‌క్ష్యాలు ఇవీ.. : అ) పర్యటన రంగంలో ద్వైపాక్షిక స‌హ‌కారం విస్త‌ర‌ణ‌; ఆ) ప‌ర్యట‌న రంగానికి సంబంధించిన స‌మాచారం, గ‌ణాంకాలను ఇచ్చి పుచ్చుకోవడం; ఇ) హోట‌ళ్ళు, టూర్ ఆప‌రేట‌ర్ల‌తో పాటు టూరిజం రంగంతో సంబంధం ఉన్న అన్ని వ‌ర్గాల మ‌ధ్య స‌హ‌కారాన్ని ప్రోత్స‌హించ‌డం; ఈ) మాన‌వ వ‌న‌రుల అభివృద్ధిలో కూడా స‌హ‌కారాన్ని విస్త‌రించుకొనేందుకు ఒక‌రి దేశంలో మ‌రొక‌రు కార్య‌క్ర‌మాలను నిర్వ‌హించ‌డం; ఉ) ప‌ర్యట‌న, ఆతిథ్యం రంగాలలో పెట్టుబ‌డులు పెట్టడం; ఊ) ఉభయ దేశాలలో పర్యటన రంగాన్ని ప్రోత్స‌హించేందుకు టూర్ ఆప‌రేట‌ర్లు/మీడియా/ప్ర‌జాభిప్రాయాన్ని కూడ‌గ‌ట్టే రంగాల నిపుణులు అటు వారు ఇటు, ఇటు వారు అటు ప‌ర‌స్ప‌రం రాకపోకలు జరిపేటట్లుగా వారి సందర్శనలకు అవ‌కాశాలను క‌ల్పించడం; ఎ) ప్ర‌చారం, విద్య‌, మార్కెటింగ్‌, (టూరిజం సంబంధిత) గ‌మ్యస్థానాల అభివృద్ధి, నిర్వ‌హ‌ణ విభాగాలలో అనుభ‌వాలను పరస్పరం మార్పిడి చేసుకోవ‌డం; ఏ) ఒక‌ దేశంలో ప‌ర్యట‌న రంగం అభివృద్ధి ప్ర‌ధాన ల‌క్ష్యంగా ఏర్పాటు చేసే ప్ర‌ద‌ర్శ‌న‌లలో మ‌రొక‌ దేశం పాల్గొన‌డం; ఐ) సుర‌క్షిత‌మైన, గౌర‌వ‌నీయ‌మైన, సుస్థిరమైనదిగా పర్యటన రంగాన్ని పెంచి పోషించడం. పూర్వ రంగం: భార‌త‌, ద‌క్షిణ ఆఫ్రికా ల మ‌ధ్య దీర్ఘ‌కాలంగా సుహృద్భావ‌పూర్వ‌క‌మైన ద్వైపాక్షిక స్నేహ‌బంధం ఉంది. భార‌తదేశానికి ఆక‌ర్ష‌ణీయ‌మైన పర్యటన విపణుల్లో ప్ర‌ధాన‌ విపణి ద‌క్షిణ ఆఫ్రికా (2015 సంవ‌త్స‌రంలో 51,922 మంది ద‌క్షిణ ఆఫ్రిక‌న్ లు భార‌తదేశాన్ని సంద‌ర్శించారు). ద‌క్షిణ ఆఫ్రికా దేశీయుల‌కు ఎల‌క్ట్రానిక్ టూరిస్ట్ వీసా లను భార‌తదేశం మంజూరు చేస్తోంది. దీనికి మంచి స్పంద‌న లభించింది కూడా. పర్యటకుల రాక‌కు ఆక‌ర్ష‌ణీయ గ‌మ్యం అయిన ద‌క్షిణ ఆఫ్రికా నుండి అధిక సంఖ్య‌లో ప‌ర్యట‌కులు తరలివ‌చ్చేందుకు ఈ ఎమ్ ఒ యు స‌హాయ‌కారి కాగలదని భార‌తదేశం భావిస్తోంది.
హిందీదివస్ నాడు ప్రజల కు శుభాకాంక్షలు తెలిపిన ప్రధాన మంత్రి

హిందీ దివస్ నాడు ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘మీ అందరికీ హిందీ దివస్ సందర్భం లో అనేకానేక శుభాకాంక్షలు. హిందీ ని ఒక యోగ్యమైనటువంటి, సమర్ధమైనటువంటి భాష గా తీర్చిదిద్దడం లో వేరు వేరు రంగాల కు చెందిన వ్యక్తులు చెప్పుకోదగ్గ పాత్ర ను పోషించారు. మీ అందరి ప్రయాస ల ఫలితం గానే ప్రపంచ వేదిక మీద హిందీ తన దృఢమైన గుర్తింపు ను సంపాదించుకొంటున్నది’’ అని పేర్కొన్నారు.
నిర్దిష్ట రుణ ఖాతాల్లో రుణగ్రహీతలకు ఆరు నెలల పాటు చక్రవడ్డీ ,సరళ వడ్డీ మధ్య వ్యత్యాస  ఎక్స్ గ్రేషియా చెల్లింపు మంజూరు పథకానికి మంత్రిమండలి ఆమోదం

నిర్దిష్ట రుణ ఖాతాలలో రుణగ్రహీతలకు ఆరు నెలల పాటు (1.3.2020 to 31.8.2020) చక్రవడ్డీ ,సరళ వడ్డీ మధ్య వ్యత్యాసాన్ని మంజూరు చేసే పథకం కింద రుణ సంస్థలు (ఎల్ ఐలు) సమర్పించిన మిగిలిన క్లెయింలకు సంబంధించి రూ.973.74 కోట్ల ఎక్స్ గ్రేషియా మొత్తాన్ని చెల్లించడానికి ప్రధాని శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ప్రయోజనాలు: రుణగ్రహీత మారటోరియంను పొందారా లేదా అనే దానితో సంబంధం లేకుండా, ఆరు నెలల మారటోరియం వ్యవధిలో చక్రవడ్డీ మరియు సాధారణ వడ్డీ మధ్య వ్యత్యాసానికి ఎక్స్-గ్రేషియా చెల్లింపును మంజూరు చేయడం ద్వారా బాధలో ఉన్న/దుర్బలంగా ఉన్న రుణగ్రహీతలకు ఈ పథకం చిన్న రుణగ్రహీతలకు మహమ్మారి కారణంగా ఒత్తిడిని భరించడానికి , తిరిగి నిలదొక్కుకోవడానికి సమానంగా సహాయపడుతుంది. ఈ పథకానికి సంబంధించిన కార్యాచరణ మార్గదర్శకాలు ఇప్పటికే మంత్రివర్గం ఆమోదంతో జారీ అయ్యాయి. ఈ ఆపరేషనల్ మార్గదర్శకాలకు అనుగుణంగా రూ. 973.74 కోట్లు పంపిణీ చేస్తారు. నేపథ్యం: కోవిడ్-19 మహమ్మారి నేపథ్యంలో, "నిర్దిష్ట రుణ ఖాతాల్లో రుణగ్రహీతలకు ఆరు నెలల పాటు చక్రవడ్డీ ,సరళ వడ్డీ మధ్య వ్యత్యాసాన్ని మంజూరు చేసే పథకం (1.3.2020 నుండి 31.8.2020)" ను అక్టోబర్, 2020లో మంత్రివర్గం ఆమోదించింది, దీనిలో రూ. 5,500 కోట్ల పెట్టుబడిని ఉద్దేశించారు. ఈ పథకం కింద దిగువ కేటగిరీ రుణగ్రహీతలు ఎక్స్ గ్రేషియా చెల్లింపుకు అర్హులు. రూ. 2 కోట్ల వరకు ఎమ్ ఎస్ ఎమ్ ఈ రుణాలు II. రూ.2 కోట్ల వరకు విద్యా రుణాలు III. రూ.2 కోట్ల వరకు గృహ రుణాలు iv. రూ.2 కోట్ల వరకు కన్స్యూమర్ డ్యూరబుల్ రుణాలు v. రూ.2 కోట్ల వరకు క్రెడిట్ కార్డు బకాయిలు Vi. రూ.2 కోట్ల వరకు ఆటో రుణాలు vii. రూ. 2 కోట్ల వరకు ప్రొఫెషనల్స్ కు వ్యక్తిగత రుణాలు viii. రూ. 2 కోట్ల వరకు వినియోగ రుణాలు 2020-2021 ఆర్థిక సంవత్సరంలో ఈ పథకానికి రూ.5,500 కోట్ల బడ్జెట్ కేటాయింపు జరిగింది. క్యాబినెట్ ఆమోదం తో రూ.5,500 కోట్ల మొత్తాన్ని ఈ పథకం కింద నోడల్ ఏజెన్సీ అయిన ఎస్ బిఐ కి రుణ సంస్థలకు తిరిగి చెల్లించడానికి పంపిణీ చేశారు. పైన పేర్కొన్న రుణాల కేటగిరీ కి ఎస్ బిఐ ,షెడ్యూల్డ్ కమర్షియల్ బ్యాంకుల వాటాను బహిర్గతం చేయడం ద్వారా రూ. 5,500 కోట్ల అంచనా మొత్తం వచ్చింది.వ్యక్తిగత రుణ సంస్థలు తమ ప్రీ ఆడిట్ ఖాతా వారీగా క్లెయింలను సమర్పించిన తర్వాత వాస్తవ మొత్తం తెలుస్తుంది అని కూడా మంత్రివర్గానికి నివేదించారు. ఇప్పుడు, ఎస్ బిఐ రుణ సంస్థల నుండి సుమారు రూ.6,473.74 కోట్ల ఏకీకృత క్లెయింలను అందుకున్నట్లు తెలియజేసింది. ఇప్పటికే ఎస్ బిఐకి రూ.5,500 కోట్లు పంపిణీ చేసినందున, ఇప్పుడు రూ.973.74 కోట్ల బ్యాలెన్స్ మొత్తానికి మంత్రివర్గం ఆమోదం కోరారు.
ప్రధాన మంత్రి శ్రీ నరేంద్ర మోదీతో జపాన్ పార్లమెంట్ సభ్యుల ప్రతినిధివర్గం భేటీ

ప్రధాన మంత్రి శ్రీ నరేంద్ర మోదీతో జపాన్ పార్లమెంట్ సభ్యుల ప్రతినిధివర్గం ఈ రోజు సమావేశమయింది. శ్రీ తోషిహిరో నికాయ్ నాయకత్వం వహించిన ఈ ప్రతినిధివర్గంలో శ్రీ మోతూ హయాషి మరియు శ్రీ తత్సువో హిరానొ లు కూడా ఉన్నారు. ప్రధాన మంత్రి సెప్టెంబర్ లో జపాన్- ఇండియా పార్లమెంటేరియన్స్ ఫ్రెండ్ షిప్ లీగ్ తో తాను జరిపిన సంభాషణను ఈ సందర్భంగా గుర్తుకు తెచ్చుకున్నారు. ఉభయ దేశాల చట్ట సభల మధ్య తరచుగా సంభాషణలు చోటు చేసుకొంటూ ఉండడాన్ని స్వాగతించారు. అంతే కాకుండా, రాష్ట్ర స్థాయి చట్ట సభలు సైతం ఒకదానితో మరొకటి వాటి వాటి అభిప్రాయాలను తెలియజేసుకొంటూ పరస్పర సంబంధాలను పటిష్టం చేసుకోవాలని ప్రధాన మంత్రి పిలుపునిచ్చారు. సునామీలు విసరుతున్న బెదిరింపు పట్ల చైతన్యాన్ని పెంచడం కోసం శ్రీ తోషిహిరో నికాయ్ ఒక కార్యక్రమం చేపట్టడాన్ని ప్రధాన మంత్రి స్వాగతించారు. విపత్తు నష్ట భయాన్ని తగ్గించడం, ఇంకా విపత్తు నిర్వహణ సంబంధ రంగంలో ద్వైపాక్షిక సహకారాన్ని దృఢపరచుకోవాలని ఆయన కోరారు. వచ్చే వారంలో జపాన్ లో పర్యటించడం కోసం తాను ఎదురుచూస్తున్నట్లు ప్రధాన మంత్రి తెలిపారు.
దమన్ మరియు దీవ్ పురపాలక సంఘాల (స‌వ‌ర‌ణ‌) నియమాలు, 2018;

అండ‌మాన్ మరియు నికోబార్ దీవుల (మ్యునిసిప‌ల్‌) స‌వ‌ర‌ణ నియమాలు, 2018.. వీటి అమలు ప్రతిపాదనలకు ఆమోదం తెలిపిన మంత్రివర్గం దిగువన ప్రస్తావించిన వాటి అమలు ప్రతిపాదనలకు ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. దమన్ మరియు దీవ్ పురపాలక సంఘాల (స‌వ‌ర‌ణ‌) నియమాలు, 2018; దాద్ రా మరియు నాగ‌ర్ హ‌వేలీ మ్యునిసిప‌ల్ కౌన్సిల్ (స‌వ‌ర‌ణ‌) నియమాలు, 2018; మరియు అండ‌మాన్ మరియు నికోబార్ దీవుల (మ్యునిసిప‌ల్‌) స‌వ‌ర‌ణ నియమాలు, 2018. ప్ర‌భావం: ఈ రెగ్యులేశన్ లు కేంద్ర పాలిత ప్రాంతాలైన దమన్ మరియు దీవ్, దాద్ రా మరియు నాగ‌ర్ హ‌వేలీ, ఇంకా అండ‌మాన్ మరియు నికోబార్ దీవుల లోని పురపాలక సంఘాల ఏర్పాటు, పరిపాలన, మరియు అధికారాల‌కు సంబంధించి మెరుగైన‌ నిబంధనలను తీసుకురావ‌డంలో తోడ్పాటునిస్తాయి. వివ‌రాలు: ఫిరాయింపుల నిరోధానికి, నిర్మాణాత్మ‌క అవిశ్వాస తీర్మానానికి, అంబడ్స్‌మ‌న్ వ్యవస్థ ఏర్పాటుకు సంబంధించిన నిబంధ‌న‌ల‌ను క్రమానుగతంగా ‘‘దమన్ మరియు దీవ్ పురపాలక సంఘాల నియమాలు, 1968’’లోను, ‘‘దాద్ రా మరియు నగ‌ర్ హ‌వేలీ మ్యునిసిప‌ల్ కౌన్సిల్ నియమాలు, 2004’’ లోను, ఇంకా ‘‘అండ‌మాన్ మరియు నికోబార్ దీవుల (మ్యునిసిప‌ల్‌) నియమాలు, 1994’’లోను చేర్చనున్నారు. ఈ నియమాలలో.. (i) వ‌ల‌స‌ పాల‌న కాలం నాటి ప్ర‌స్తావ‌న అయిన ‘స‌ర్వెంట్’ (సేవకుడు) అనే ప‌దం స్థానంలో ‘ఎంప్లాయీ’ (ఉద్యోగి) అనే ప‌దాన్ని చేర్చడం, (ii) ఎల‌క్ట్రానిక్ వోటింగ్ యంత్రాల ద్వారా ఓటింగుకు సంబంధించిన నిబంధన, (iii) సిసిఎస్‌ (సిసిఎ) నియమాలు, 1965 ని పెనాల్టీ ప్రొసీడింగ్స్‌కు వ‌ర్తింపచేయడం, ఇంకా (iv) అనేక సంవ‌త్స‌రాల క్రితం ఖరారు చేసినటువంటి జరిమానా మొత్తాలను స‌వ‌రించ‌డం వంటి మ‌రికొన్ని స‌వ‌ర‌ణ‌లను కూడా.. చేర్చారు.
ప్ర‌ధాన మంత్రి తో టెలిఫోన్ లో మాట్లాడిన అధ్య‌క్షుడు శ్రీ పుతిన్‌

ర‌ష్య‌న్ ఫెడ‌రేశ‌న్ అధ్య‌క్షుడు, శ్రేష్ఠుడు శ్రీ వ్లాదిమీర్ వి. పుతిన్ ఈ రోజు న ప్ర‌ధాన మంత్రి శ్రీ న‌రేంద్ర మోదీ తో టెలిఫోన్ లో మాట్లాడి, సాధార‌ణ ఎన్నిక‌ల లో శ్రీ న‌రేంద్ర మోదీ విజ‌యం సాధించ‌డం ప‌ట్ల ఆయన కు అభినంద‌న‌లు తెలిపారు. ఉభ‌య దేశాల ప్ర‌జ‌ల మ‌ధ్య ఉన్న చిర‌కాల మైత్రి ని ప్ర‌ధాన మంత్రి మ‌రింత గా బ‌లోపేతం చేయ‌గ‌ల‌ర‌ని, అలాగే ఇరు దేశాల ను పెనవేసి ఉంచుతున్న ప్ర‌త్యేక‌మైన మ‌రియు అదనపు హక్కు లు క‌లిగిన వ్యూహాత్మ‌క భాగ‌స్వామ్యాన్ని ఆయ‌న పెంపొందింపచేయ‌గ‌లుగుతార‌న్న విశ్వాసాన్ని అధ్య‌క్షుడు శ్రీ పుతిన్ వ్య‌క్తం చేశారు. అధ్య‌క్షుడు శ్రీ పుతిన్ అంద‌జేసిన ఆత్మీయ‌మైన శుభాకాంక్ష‌ల కు మ‌రియు అభినంద‌నల‌ కు ప్ర‌ధాన మంత్రి ఆయ‌న కు ధ‌న్య‌వాదాలు ప‌లికారు. ఉభ‌య ప‌క్షాల న‌డుమ స‌హ‌కారం తో పాటు గ‌త కొద్ది మాసాలు గా అధ్య‌క్షుడు శ్రీ పుతిన్ తో తాను స్వ‌యం గా జ‌రుపుతూ వచ్చిన భేటీ లు కూడా పెరుగుతున్నాయని ప్రధాన మంత్రి ఈ సందర్భం గా అంగీకరించారు. భార‌త‌దేశాని కి, ర‌ష్యా కు మ‌ధ్య చిర‌కాలం గా కొన‌సాగుతున్న‌టువంటి మ‌రియు కాల ప‌రీక్ష కు త‌ట్టుకొని నిల‌చిన‌టువంటి ద్వైపాక్షిక భాగ‌స్వామ్యాన్ని మ‌రింత గా పెంచేందుకు, ఇంకా ఈ భాగస్వామ్యాన్ని బలోపేతం చేసేందుకు అధ్య‌క్షుడు శ్రీ పుతిన్ తో భావి ముఖాముఖి స‌మావేశాల కై తాను నిరీక్షిస్తున్న‌ాననని ప్ర‌ధాన మంత్రి ఈ సంద‌ర్భం గా చెప్పారు.
లోక్ స‌భ‌లో ప్ర‌వేశ‌పెట్టిన క‌మ‌ర్షియ‌ల్ కోర్టులు, క‌మ‌ర్షియ‌ల్ డివిజ‌న్ మ‌రియు క‌మ‌ర్షియ‌ల్ అప్పిలేట్ డివిజ‌న్ ఆఫ్ హైకోర్ట్స్ బిల్లు‌, 2015కు స‌వ‌ర‌ణ‌లు

లోక్ స‌భ‌లో ప్ర‌వేశ‌పెట్టిన క‌మ‌ర్షియ‌ల్ కోర్టులు, క‌మ‌ర్షియ‌ల్ డివిజ‌న్ మ‌రియు క‌మ‌ర్షియ‌ల్ అప్పిలేట్ డివిజ‌న్ ఆఫ్ హైకోర్ట్స్ బిల్లు‌, 2015కు స‌వ‌ర‌ణ‌లను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదించింది. ప్రతిపాదిత సవరణలు ఈ కింది విధంగా ఉంటాయి : . బిల్లులోని ప‌దో క్లాజులో ” క‌మ‌ర్షియ‌ల్ అప్పి లేట్ డివిజ‌న్” అనే ప‌దాల‌కు బ‌దులుగా “క‌మ‌ర్షియ‌ల్ డివిజ‌న్” అనే ప‌దాల‌ను చేర్చుతారు. ii. బిల్లులోని ఏడో క్లాజుకు ఉన్న మొద‌టి నిబంధ‌న‌ (ఫస్ట్ ప్రొవిసో)ను కూడా స‌వ‌రిస్తారు. పెండింగు కేసుల‌కు కూడా ఈ ప్రొవిసో వ‌ర్తిస్తుంద‌ని స్ప‌ష్టం చేయ‌డ‌మే తాజా స‌వ‌ర‌ణ ఉద్దేశం. ఇది ధర్మాసనంపై ఉన్న భారాన్ని త‌గ్గిస్తుంది. అంతే కాకుండా, ఏడో క్లాజు నిబంధ‌న‌లో స‌వ‌ర‌ణ.. ఆ క్లాజుకు మ‌రింత స్ప‌ష్ట‌త‌ను కూడా తీసుకువ‌స్తుంది. ఈ స‌వ‌ర‌ణ‌ల‌ను పార్ల‌మెంట్ ప్ర‌స్తుత స‌మావేశాల‌లోనే ఉభ‌య స‌భ‌ల‌లో ప్ర‌వేశ‌పెట్టే అవ‌కాశాలు ఉన్నాయి. ప‌దో క్లాజులో స‌వ‌ర‌ణ చేసిన త‌రువాత‌, మ‌ధ్య‌వ‌ర్తిత్వం (ఆర్బిట్రేష‌న్‌) అంశాల‌లో హైకోర్టులో దాఖ‌లైన అన్ని ద‌ర‌ఖాస్తులు, అప్పీళ్లను ఒకే జ‌డ్జి బెంచ్‌తో కూడిన హైకోర్టు క‌మ‌ర్షియ‌ల్ డివిజ‌న్ విచారించి, ప‌రిష్క‌రించే వీలు ఉంటుంది. నేప‌థ్యం : ఆర్డినెన్స్ స్థానంలో ఒక బిల్లును 2015 డిసెంబ‌రు 7న లోక్ స‌భ‌లో ప్ర‌వేశ‌పెట్టారు. బిల్లులోని 10 (1), (2) క్లాజులో పొందుప‌ర‌చిన ప్ర‌కారం, హైకోర్టులో దాఖ‌లు అయిన ఆర్బిట్రేష‌న్ అంశాల‌కు సంబంధించిన అన్ని ద‌ర‌ఖాస్తులు, అప్పీళ్లను ఇద్ద‌రు న్యాయ‌మూర్తుల ధ‌ర్మాసనంతో కూడిన క‌మ‌ర్షియ‌ల్ అప్పిలేట్ డివిజ‌న్ విచారించి, ప‌రిష్క‌రించ‌వ‌ల‌సి ఉంది. ఇది హైకోర్టుల‌పైన అధిక భారాన్ని మోప‌గ‌ల‌ద‌న్న ఆందోళ‌న‌లు వ్య‌క్తం అయ్యాయి. 2015 అక్టోబ‌రు 21న జ‌రిగిన కేంద్ర మంత్రివ‌ర్గ స‌మావేశం క‌మ‌ర్షియ‌ల్ కోర్టులు, క‌మ‌ర్షియ‌ల్ డివిజ‌న్ మ‌రియు క‌మ‌ర్షియ‌ల్ అప్పిలేట్ డివిజ‌న్ ఆఫ్ హైకోర్ట్స్ ఆర్డినెన్స్, 2015 ను జారీ చేయాల‌నే ప్ర‌తిపాద‌న‌ను ఆమోదించింది. ఆర్డినెన్స్ స్థానంలో ఒక బిల్లును పార్లమెంట్ లో ప్రవేశపెట్టాలని కూడా ఆమోదముద్ర వేసింది. తదనుగుణంగా, రాష్ట్రప‌తి 23.10.2015న ఆర్డినెన్స్ ను జారీ చేశారు.
అస్సామ్ లోని గోగాముఖ్ లో ఐఎఆర్ఐ కి పునాదిరాయిని వేసిన ప్రధాన మంత్రి శ్రీ నరేంద్ర మోదీ; పెద్ద బహిరంగ సభలో ఆయన ప్రసంగించారు

ప్ర‌ధాన మంత్రి శ్రీ న‌రేంద్ర మోదీ ఈ రోజు అస్సామ్ లోని గోగాముఖ్ లో భారతీయ వ్యవసాయ పరిశోధన సంస్థ నిర్మాణ పనులకు పునాదిరాయిని వేశారు. ఈ సందర్భంగా ఒక పెద్ద బహిరంగ సభలో ప్రధాన మంత్రి పాల్గొని ప్రసంగించారు. అస్సామ్ రాష్ట్ర ప్రభుత్వాన్ని, ముఖ్యమంత్రి శ్రీ సర్బానంద సొనొవాల్ ను రాష్ట్రంలో వారు చేస్తున్న కృషికి గాను ప్రధాన మంత్రి వారిని అభినందించారు. భవిష్యత్తులో ఈ యావత్తు ప్రాంతాన్ని సకారాత్మకమైనటువంటి రీతిలో ప్రభావితం చేయగల శక్తి ఈ రోజు ఐఎఆర్ఐ కి వేసిన పునాదిరాయి కి ఉన్నదని ప్రధాన మంత్రి అన్నారు. 21వ శతాబ్దం అవసరాలకు తగినట్లుగా వ్యవసాయ రంగాన్ని అభివృద్ధి చేయవలసిన అవసరం ఉందని ఆయన చెప్పారు. వ్యవసాయదారులు మారుతున్న సాంకేతిక విజ్ఞానాన్ని ఆలంబనగా చేసుకొని లాభపడి తీరాలి అని ఆయన స్పష్టం చేశారు. ఈ ప్రాంతానికి ఉన్నటువంటి ప్రత్యేక అవసరాలను దృష్టిలో పెట్టుకొని, ఆధునిక వ్యవసాయ రీతుల మరియు సాంకేతిక విజ్ఞాన శాస్త్ర సంబంధ నవకల్పనల ఆవిష్కారం యొక్క ఆవశ్యకత ఎంతైనా ఉందని ప్రధాన మంత్రి నొక్కిచెప్పారు. 2022 సంవత్సరం నాటికి భారతదేశం స్వాతంత్ర్యం సముపార్జించుకొని 75 ఏళ్లు అవుతుందని చెబుతూ, అప్పటికల్లా రైతుల ఆదాయాన్ని రెట్టింపు చేయాలన్నదే తన ఆశయమని ప్రధాన మంత్రి గుర్తు చేశారు. అన్నదాతల సంక్షేమం కోసం కేంద్ర ప్రభుత్వం గత మూడు సంవత్సరాలలో అనేక చర్యలు చేపట్టిందని ప్రధాన మంత్రి చెప్పారు. ఈ సందర్భంలో ఆయన ‘భూ స్వస్థత కార్డు’లు, ‘‘ప్రధాన మంత్రి కృషి సించాయీ యోజన’’ మరియు ‘ప్రధాన మంత్రి ఫసల్ బీమా యోజన’లను గురించి చెప్పుకొచ్చారు. భూమి స్వస్థత ప్రయోగ శాలల విస్తారమైనటువంటి ఒక నెట్ వర్క్ ను దేశమంతటా ఏర్పాటు చేస్తున్నట్లు ఆయన ప్రస్తావించారు. ఫసల్ బీమా యోజన వ్యవసాయదారులలో చక్కటి ఆదరణకు నోచుకొన్నదని ప్రధాన మంత్రి అన్నారు. ఈశాన్య భారతం అనుసంధానానికి ఉత్తేజాన్ని అందించే రైల్వేలు, హైవేలు, ఎయిర్ వేస్, వాటర్ వేస్ మరియు ఐ- వేస్ ల గురించి ప్రధాన మంత్రి చెబుతూ, వాటిని ‘‘పంచ తత్వాలు’’గా అభివర్ణించారు. ఈ పంచ తత్వాల ద్వారా భారతదేశపు ఈశాన్య రాష్ట్రాలలో సమృద్ధికి అండదండలను అందిస్తూ, ప్రజల శ్రేయస్సు కోసం ప్రభుత్వం పాటుపడుతున్నట్లు సభికులకు ఆయన వివరించారు.
‘మహిళల కు సాధికారిత కల్పన లో 8 సంవత్సరాలు’ వివరాల ను శేర్ చేసిన ప్రధాన మంత్రి

నారీ శక్తి కి సాధికారిత ను కల్పించే దిశ లో ప్రభుత్వం చేస్తున్న కృషి ని గురించిన సమాచారాన్ని పొందుపరుస్తూ narendramodi.in వెబ్ సైట్ లో అందుబాటులో ఉంచిన వివిధ వ్యాసాల తాలూకు వివరాల ను ప్రధాన మంత్రి శ్రీ నరేంద్ర మోదీ శేర్ చేశారు. మహిళల సంక్షేమం కోసం, మహిళల సశక్తీకరణ కోసం ప్రభుత్వం అమలు చేస్తున్న వివిధ పథకాలు మరియు కార్యక్రమాల ను గురించి సమాచారం పొందుపరుస్తూ MyGov లో ఉంచిన ఒక ట్వీట్ లోని చిత్రమాలిక ను కూడా శ్రీ నరేంద్ర మోదీ శేర్ చేశారు. ప్రధాన మంత్రి ఒక ట్వీట్ లో – ‘‘మహిళల సాధికారిత ను పెంపు చేయడం కోసం ఏ విధం గా ఒక కొత్త దృష్టికోణాన్ని ఏర్పరుస్తున్నదీ చాటే ఈ వ్యాసాల ను చదివడాన్ని మీరు ఆనందిస్తారు. విభిన్న రంగాల లో ఈ ప్రయాస లు జరుగుతున్నాయి, ఇవి మహిళల కు అధిక గౌరవానికి, అవకాశాల కు పూచీపడుతున్నాయి. #8YearsOfWomenEmpowerment’’ "Comprehensive information about the work to empower India’s Nari Shakti. #8YearsOfWomenEmpowerment"‘‘భారతదేశం యొక్క నారీ శక్తి కి సాధికారిత కల్పన కై జరుగుతూ ఉన్న కృషి ని గురించిన సమగ్ర సమాచారం ఇదుగో. #8YearsOfWomenEmpowerment’’ అని పేర్కొన్నారు.
ఒడిశా లో ప్ర‌ధాన మంత్రి:  తాల్‌చ‌ర్‌ ఎరువుల క‌ర్మాగారం పునరుద్ధరణ పనుల ప్రారంభం; ఝార్‌సుగుడా విమానాశ్ర‌య శుభారంభం

ప్ర‌ధాన మంత్రి శ్రీ న‌రేంద్ర మోదీ ఒడిశా ను నేడు సంద‌ర్శించారు. తాల్‌చ‌ర్ లో, ఆయ‌న తాల్‌చ‌ర్ ఎరువుల క‌ర్మాగారం పున‌రుద్ధ‌ర‌ణ ప‌నుల ప్రారంభానికి గుర్తుగా ఒక ఫ‌ల‌కాన్ని ఆవిష్క‌రించారు. ఈ సంద‌ర్భంగా ఆయ‌న మాట్లాడుతూ, ఎరువుల క‌ర్మాగారం ప‌ని ని ప్రారంభించే దిశ గా ఓ ముఖ్య‌మైన అడుగు ను వేయడం ప‌ట్ల తన హర్షాన్ని వ్య‌క్తం చేశారు. చాలా కాలం కింద‌ట నెర‌వేర‌వ‌ల‌సిన క‌ల‌ ల‌ను మేము నెర‌వేర్చుతున్నాము అని ప్ర‌ధాన మంత్రి అన్నారు. భార‌త‌దేశాన్ని వృద్ధి లో కొత్త శిఖ‌రాల‌కు తీసుకుపోవ‌డం ప్ర‌భుత్వం యొక్క ధ్యేయ‌ం అని ఆయ‌న చెప్పారు. ఇక్క‌డి ఎరువుల క‌ర్మాగారం వంటి ప‌థ‌కాలు భార‌తదేశం వృద్ధి గాథ లో కేంద్ర బిందువు వంటివ‌ని ప్ర‌ధాన మంత్రి చెప్పారు. ఈ క‌ర్మాగారం అత్యాధునిక సాంకేతిక విజ్ఞానాన్ని వినియోగించుకోనుంద‌ని కూడా ఆయ‌న వెల్ల‌డించారు. ఝార్‌సుగుడా లో ప్ర‌ధాన మంత్రి ఝార్‌సుగుడా విమానాశ్ర‌యాన్ని ప్రారంభించారు. ఝార్‌సుగుడా నుండి రాయ్‌పుర్ కు ప్రయాణించే తొలి విమాన స‌ర్వీసు కు ప్రారంభ సూచ‌కంగా ఆయన ఒక జెండా ను చూపారు. అలాగే, గ‌ర్‌జ‌న్‌బ‌హాల్ బొగ్గు గ‌నుల‌ను మ‌రియు ఝార్‌సుగుడా-బారాపాలీ-స‌ర్‌దేగా రైల్వే మార్గాన్ని కూడా ఆయ‌న దేశ ప్ర‌జ‌ల‌కు అంకితం చేశారు. దులాంగ బొగ్గు గ‌నుల నుండి బొగ్గు ఉత్ప‌త్తి , ర‌వాణా ల ప్రారంభ సూచకం గా ఏర్పాటు చేసిన ఒక ఫ‌ల‌కాన్ని కూడా ఆయ‌న ఆవిష్క‌రించారు. ఈ సంద‌ర్భం లో ఆయ‌న ప్ర‌సంగిస్తూ, ఒక విమానాశ్ర‌యాన్ని,ఇత‌ర అభివృద్ధి ప‌థ‌కాల‌ను ప్రారంభించ‌డం కోసం ఝార్‌సుగుడా కు త‌ర‌లి రావ‌డం త‌న‌కు సంతోషాన్నిచ్చిందన్నారు. ఈ అభివృద్ధి ప‌నులు ఒడిశా ప్ర‌జ‌ల‌కు ఎంతో మేలు చేస్తాయి అని ఆయ‌న చెప్పారు. భార‌త‌దేశం లో విమానయాన రంగం శ‌ర వేగంగా ప‌రివ‌ర్త‌న చెందుతోంద‌ని, ఈ పరిణామం 125 కోట్ల మంది భార‌తీయుల‌కు శుభ సంకేతం అని ప్ర‌ధాన మంత్రి అన్నారు. ఝార్‌సుగుడా లోని ఈ విమానాశ్ర‌యం ఒడిశా ప్ర‌జ‌ల అవ‌స‌రాల‌ను తీర్చేందుకు చ‌క్క‌ని ప్రాంతం లో ఏర్పాటైంద‌ని ప్ర‌ధాన మంత్రి అన్నారు. సంధానం అనేది స‌ర్వ‌తోముఖాభివృద్ధి కి కీల‌క‌మైన‌టువంటిది అని ఆయ‌న వివ‌రించారు. దేశమంత‌టా సంధానాన్ని ఇనుమ‌డింపజేసేందుకు కేంద్ర ప్ర‌భుత్వం చెప్పుకోద‌గ్గ కృషి చేస్తోంది అని ప్ర‌ధాన మంత్రి అన్నారు.
బ్యాంకాక్ లో ఇండియా-ఆసియాన్ సమిట్ లో పాల్గొన్న ప్ర‌ధాన మంత్రి

ప్రధాన మంత్రి శ్రీ నరేంద్ర మోదీ థాయిలాండ్ లోని బ్యాంకాక్ లో ఈ రోజు న జ‌రిగిన 16వ ఇండియా-ఆసియాన్ స‌మిట్ లో పాల్గొన్నారు. ఆయ‌న త‌న ప్ర‌సంగాన్ని మొదలుపెడుతూ, 16వ ఇండియా-ఆసియాన్ స‌మిట్ లో పాలు పంచుకొంటున్నందుకు సంతోషాన్ని వ్య‌క్తం చేశారు. ఆత్మీయ‌మైన ఆతిథ్యాన్ని అందించినందుకు గాను థాయిలాండ్ కు ఆయ‌న ధ‌న్య‌వాదాలు ప‌లికారు. అలాగే, వ‌చ్చే సంవ‌త్స‌రం లో శిఖ‌ర స‌మ్మేళ‌నాని కి అధ్య‌క్ష బాధ్యత ను స్వీక‌రిస్తున్నందుకు గాను వియత్నామ్ కు కూడా ఆయ‌న శుభాకాంక్ష‌లు తెలిపారు. ఇండో-ప‌సిఫిక్ వ్యూహాని కి భార‌త‌దేశం అనుస‌రిస్తున్న ‘యాక్ట్ ఈస్ట్ పాలిసి’ ఒక ముఖ్య‌ ఆధార స్తంభం గా ఉంద‌ని ప్ర‌ధాన మంత్రి అన్నారు. అలాగే, ఆసియాన్ అనేది ‘యాక్ట్ ఈస్ట్ పాలిసి’కి మూల స్థానం లో ఉంద‌ని ఆయ‌న వివ‌రించారు. ఒక బ‌ల‌వ‌త్త‌ర‌మైన‌టువంటి ‘ఆసియాన్’ భార‌త‌దేశాని కి ఎన‌లేని మేలు చేస్తుంద‌ని చెప్పారు. భూతల సంధానాన్ని, స‌ముద్ర సంధానాన్ని, వాయు మార్గ సంధానాన్ని మ‌రియు డిజిట‌ల్ క‌నెక్టివిటీ ని మెరుగు ప‌ర‌చేందుకు తీసుకొంటున్న చ‌ర్య‌ల ను గురించి ప్ర‌ధాన మంత్రి ప్ర‌ముఖం గా ప్ర‌స్తావించారు. భౌతికమైన సంధానాన్ని మ‌రియు డిజిట‌ల్ క‌నెక్టివిటీ ని మెరుగు ప‌ర‌చ‌డం కోసం ఉద్దేశించిన‌టువంటి ఒక బిలియ‌న్ డాల‌ర్ విలువ క‌లిగిన ఇండియన్ లైన్ ఆఫ్ క్రెడిట్ ప్ర‌యోజ‌న‌కారి గా నిరూప‌ణ అవుతుంద‌ని ఆయ‌న తెలిపారు. గ‌త సంవ‌త్స‌రం లో జ‌రిగిన క‌మెమ‌రేటివ్ స‌మిట్ మ‌రియు సింగ‌పూర్ ఇన్‌ ఫార్మ‌ల్ స‌మిట్ ల సంద‌ర్భం గా తీసుకొన్న నిర్ణ‌యాల అమ‌లు ఫ‌లితం గా ఆసియాన్ మ‌రియు భార‌త‌దేశం స‌న్నిహితం అయిన‌ట్లు ప్ర‌ధాన మంత్రి పేర్కొన్నారు. ఆసియాన్ కు, భార‌త‌దేశాని కి ప‌ర‌స్ప‌రం ప్ర‌యోజ‌న‌కారి కాగ‌ల రంగాల లో భాగ‌స్వామ్యాన్ని మ‌రియు స‌హ‌కారాన్ని అధికం చేసుకొనేందుకు భార‌త‌దేశం సుముఖం గా ఉన్నట్లు ఆయ‌న వివ‌రించారు. వ్య‌వ‌సాయం, ప‌రిశోధ‌న, ఇంజినీరింగ్‌, విజ్ఞాన శాస్త్రం, ఇంకా ఐసిటి రంగాల లో భాగ‌స్వామ్యాన్ని మ‌రియు కెపాసిటీ బిల్డింగ్ ను మెరుగు ప‌ర‌చుకోవ‌డం కోసం సిద్ధంగా ఉన్న‌ట్లు వెల్ల‌డించారు. స‌ముద్ర సంబంధిత భ‌ద్ర‌త మ‌రియు నీలి ఆర్థిక వ్య‌వ‌స్థ‌.. ఈ రంగాల లో స‌హ‌కారాన్ని ప‌టిష్టం చేసుకోవాల‌ని భార‌త‌దేశం కోరుకొంటోంద‌ని ప్ర‌ధాన మంత్రి అన్నారు. ఇండియా ఆసియాన్ ఎఫ్‌టిఎ ను స‌మీక్షించాల‌ని ఇటీవ‌ల తీసుకొన్న నిర్ణ‌యాన్ని ఆయ‌న స్వాగ‌తించారు. ఇది రెండు దేశాల మ‌ధ్య ఆర్థిక భాగ‌స్వామ్యాని కి మెరుగులు దిద్ద‌గ‌లుగుతుంద‌న్నారు.
ప్రధాన మంత్రి ని కలుసుకొన్న ఇండియన్ ఫారిన్ సర్వీస్ ఆఫీసర్ ట్రయినీ లు

ఇండియన్ ఫారిన్ సర్వీస్ అధికారులు గా శిక్షణ లో ఉన్నటువంటి ముప్ఫై తొమ్మిది మంది ప్రధాన మంత్రి శ్రీ నరేంద్ర మోదీ ని ఈ రోజు కలుసుకొన్నారు. వారంతా ఫారిన్ సర్వీస్ ఇన్ స్టిట్యూట్ లో ప్రస్తుతం శిక్షణ ను పొందుతున్నారు. ఆఫీసర్ ట్రయినీలను ఉద్దేశించి ప్రధాన మంత్రి ప్రసంగిస్తూ, ఉత్తమమైనటువంటి చరిత్ర, సంస్కృతి మరియు సంప్రదాయాలు కలిగివున్న భారతదేశానికి విదేశాలలో ప్రాతినిధ్యం వహించేందుకు ప్రాధాన్యం ఉంది అంటూ నొక్కి పలికారు. ఐఎఫ్ఎస్ అధికారులు ఒక్క వర్తమాన జాతీయ ప్రాధాన్యాల పట్ల మాత్రమే కాకుండా, భవిష్యత్తు లో జాతీయ అభివృద్ధి కి అవసరమైన అంశాల పట్ల కూడా జాగరూకులై ఉండాలని ప్రధాన మంత్రి చెప్పారు. సాంకేతిక విజ్ఞానార్జన పట్ల మరింత శ్రద్ధ వహించాలని, రాష్ట్ర ప్రభుత్వాలతో, అలాగే విదేశీ సంబంధాల నిర్వహణలో ప్రాముఖ్యం అంతకంతకు పెరుగుతున్నటువంటి వర్గం అయిన వలస జనాభా తో చక్కటి సంబంధాలను కలిగివుండవలసిందిగా ప్రధాన మంత్రి సూచిస్తూ, శిక్షణ పొందుతున్న అధికారులను ప్రోత్సహించారు. ఫారిన్ సర్వీస్ ఇన్ స్టిట్యూట్ లో ప్రస్తుతం శిక్షణ ను పొందుతున్న, భూటాన్ కు చెందిన ఇద్దరు దౌత్యవేత్తలు కూడా ప్రధాన మంత్రి తో భేటీ అయిన బృందం లో సభ్యులుగా ఉన్నారు.
ఉజ్బెకిస్థాన్ స్వాతంత్య్ర దినోత్స‌వం సంద‌ర్భంగా ప్ర‌ధాని శుభాకాంక్ష‌లు

భార‌త ప్ర‌ధాని శ్రీ న‌రేంద్ర‌మోదీ స్వాతంత్య్ర దినోత్స‌వం సంద‌ర్భంగా ఉజ్బెకిస్థాన్ దేశ ప్ర‌జ‌ల‌కు శుభాకాంక్ష‌లు తెలిపారు. త‌న సందేశంలో – ‘’ఉజ్బెకిస్థాన్ ప్ర‌జ‌ల‌కు స్వాతంత్య్ర దినోత్స‌వ శుభాకాంక్ష‌లు. భార‌తదేశం ఎల్ల‌ప్పుడూ ఉజ్బెకిస్థాన్‌తో విడ‌దీయ‌రాని, దృఢ‌మైన బంధాన్ని క‌లిగివుంది’’ అని ప్ర‌ధాని పేర్కొన్నారు.
జాతీయ సాంకేతిక విజ్ఞాన దినం నాడు శాస్త్రవేత్తల ను ప్రశంసించిన ప్ర‌ధాన మంత్రి

ఇతరుల జీవితాల లో ఒక వాస్తవికమైనటువంటి విభిన్నత ను తీసుకొనిరావడం కోసం విజ్ఞానశాస్త్రాన్ని మరియు సాంకేతిక విజ్ఞానాన్ని ఉపయోగిస్తున్న దేశ శాస్త్రవేత్త లు అందరి ని ప్ర‌ధాన మంత్రి శ్రీ న‌రేంద్ర మోదీ ఈ రోజు న ప్రశంసించారు. శ్రీ మోదీ జాతీయ సాంకేతిక విజ్ఞాన దినం సందర్భం లో తన సందేశాన్ని ట్విటర్ లో ఈ క్రింది విధం గా వ్రాశారు. ‘‘ఇతరుల జీవితాల లో ఒక వాస్తవికమైన విభిన్నత ను తీసుకురావడం కోసం విజ్ఞానశాస్త్రం తాలూకు ఫలితాల తో పాటు సాంకేతిక విజ్ఞానం తాలూకు ఫలితాల ప్రభావ సామర్థ్యాన్ని వినియోగం లోకి తెస్తున్నటువంటి వారందరి కి జాతీయ సాంకేతిక విజ్ఞాన దినం సందర్భం నాడు మన దేశ ప్రజలు ప్రణామాన్ని ఆచరిస్తున్నారు. 1998వ సంవత్సరం లో ఇదే రోజు న మన శాస్త్రజ్ఞులు సాధించిన అసామాన్యమైన ప్రగతి ని మనం స్మరించుకొందాము. అది భారతదేశ చరిత్ర లో ఓ మహత్వపూర్ణమైన ఘటన’’ అని ఆయన అన్నారు. పోఖ్ రణ్ పరీక్షలు 1998వ సంవత్సరం మే నెల 11వ తేదీ న జరిగిన సంగతి ని ప్రధాన మంత్రి ప్రస్తావిస్తూ, అప్పట్లో పరమాణు సంబంధిత పరీక్షలు కేవలం ఒక బలమైన రాజకీయ నాయకత్వం కారణం గానే సంభవమయ్యాయి. ప్రధాన మంత్రి తన ‘మన్ కీ బాత్’ (మనసు లో మాట) ధారావాహిక కార్యక్రమం లోని ఒక భాగం లో ఈ పరీక్షల కు సంబంధించి ఆడిన మాటల ను కూడా తన సందేశం లో జత పరచారు. ‘‘పోఖ్ రణ్ లో 1998వ సంవత్సరం లో జరిగిన పరీక్షలు ఒక బలమైన రాజకీయ నాయకత్వం ఎటువంటి విభిన్నత్వాన్ని సాధ్యపడేటట్టు చేయగలుగుతుందనే విషయాన్ని సైతం చాటి చెప్పాయి. పోఖ్ రణ్ ను గురించి, భారతదేశ శాస్త్రవేత్తల ను గురించి మరియు అటల్ గారి అసాధారణమైనటువంటి నేతృత్వాన్ని గురించి #MannKiBaat ధారావాహిక కార్యక్రమం లో భాగం అయిన ఒక కార్యక్రమం లో నేను ప్రస్తావించాను. ఆ వేళ నేను ఏమన్నానో ఇదుగో ఇక్కడ గమనించండి’’ అని ఆయన పేర్కొన్నారు. ‘‘ఈ రోజు న, ప్రపంచాన్ని కోవిడ్-19 బారి నుండి విముక్తం చేయడం కోసం జరుగుతున్న ప్రయత్నాల లో సాంకేతిక విజ్ఞానం ఎందరికో సాయపడుతోంది. కరోనావైరస్ ను ఓడించే పద్ధతుల ను కనుగొనడం కోసం సాగుతున్నటువంటి పరిశోధన లో మరియు నూతన ఆవిష్కరణ లో మునుముందు న నిలచి పరిశ్రమిస్తున్న వారందరికీ నేను నమస్కరిస్తున్నాను. ఆరోగ్యప్రదమైనటువంటి మరియు ఉత్తమమైనటువంటి ఒక భూగ్రహాన్ని సృజ‌ించడం కోసం సాంకేతిక విజ్ఞానాన్ని ఉపయోగించుకొంటూ మనం ముందడుగు ను వేయుదుము గాక’’ అని కూడా శ్రీ మోదీ తన మనోభావాల ను ట్విటర్ మాధ్యమం ద్వారా వ్యక్తం చేశారు.
వాయు సేన దినం సందర్భంగా శుభాకాంక్షలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ వాయు సేన దినం సందర్భంగా శుభాకాంక్షలు తెలిపారు. ‘‘వాయు సేన దినం సందర్భంగా మన గగనతల యోధులకు మరియు వారి కుటుంబ సభ్యులకు శుభాకాంక్షలు. వారి యొక్క దృఢ సంకల్పం ఇంకా, వారి పరాక్రమం మన ఆకాశ సీమలను భద్రంగా ఉండేటట్లు చూస్తున్నాయి’’ అని ప్రధాన మంత్రి తన సందేశంలో పేర్కొన్నారు.